****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

**Općinsko vijeće**

KLASA: 363-01/17-03/03-04

URBROJ: 2186/08-17-01

Sveti Ilija, 13.12.2017.

Na temelju članka 23. stavka 5. i članka 1. Zakona o održivom gospodarenju otpadom („Narodne novine“ broj 94/13 i 73/17) i članka 30. Statuta Općine Sveti Ilija („Službeni vjesnik Varaždinske županije“, broj 25/13, 48/13 i 11/17), Općinsko vijeće Općine Sveti Ilija na svojoj 04. sjednici održanoj dana 13.12.2017. donosi

**O D L U K U**

**o zajedničkoj provedbi mjera gospodarenja otpadom**

**Članak 1.**

Ovom Odlukom o zajedničkoj provedbi mjera gospodarenja otpadom (u daljnjem tekstu: Odluka) utvrđuje se potreba zajedničke provedbe mjera gospodarenja otpadom u okviru obveza jedinica lokalne samouprave utvrđene odredbama članka 28. stavak 1. Zakona o održivom gospodarenju otpadom.

Općina Sveti Ilija, Općina Gornji Kneginec i Općina Jalžabet će sporazumno osigurati zajedničku provedbu mjera gospodarenja otpadom.

**Članak 2.**

Opseg zajedničkih mjera gospodarenja otpadom određen je Sporazumom o zajedničkoj provedbi mjera gospodarenja otpadom (u daljnjem tekstu: Sporazum) koji se nalazi u prilogu ove Odluke i čini njezin sastavni dio.

Predmet Sporazuma iz stavka 1 je ugovaranje uvjeta zajedničkog korištenja reciklažnog dvorišta u Gornjem Knegincu, u vlasništvu Općine Gornji Kneginec, izgrađenog na k.č.br. 330/21 u k.o. Kneginec. Reciklažnim dvorište upravlja društvo Čistoća d.o.o. koje na području Općine Sveti Ilija vrši uslugu prikupljanja miješanog komunalnog otpada.

**Članak 3.**

Nakon usvajanja ove Odluke, ovlašćuje se općinskog načelnika da sklopi Sporazum s Općinom Gornji Kneginec i Općinom Jalžabet.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća

Zdravko Ostroški, dipl. ing.